o
Milloin Rooman imperiumista tuli bysanttilaisimperiumi?
Rooman imperiumi jakautui
Rooman imperiumi, joka ulottui Britanniasta Israeliin
ja vieläkin itäämmäksi, jakautui kahtia.
Jakolinja meni Istanbulin kohdalta.
Istanbulin alkuperäinen nimi oli Byzantium.
Valtakunnan itäinen hallitsija oli Konstantin Suuri.
4. vuosisadan alussa Konstantin muutti Byzantiumin nimen
Konstantinopoliksi.
Koko itäistä roomalaisimperiumia kutsuttiin Byzantiumiksi
ja siellä puhuttiin kreikkaa.
Läntisessä roomalaisimperiumissa puhuttiin yhä latinaa.
Israelin maa jäi itäisen imperiumin hallintaan.
Mitä Jerusalemille tapahtui bysanttilaisimperiumin aikaan?
Jerusalemista tuli bysanttilaiskaupunki ja se kiinnosti
kovasti Konstantinia ja tämän äitiä Helenaa.
He alkoivat rakentaa Jerusalemiin kirkkoja ja luostareita.
Kaupungista tuli kristittyjen pyhiinvaelluskohde.
Kaupungissa eli hyvin vähän juutalaisia.
Kesarean piispa ja historioitsija Eusebius kertoo,
että kaupungissa oli vielä joitain juutalaiskristittyjä,
mutta myös muita juutalaisia.
On mielenkiintoista, kuinka pieni määrä juutalaisia
säilyi aina tässä kaupungissa.
Miksi bysanttilaisimperiumin kirkkoa joskus kutsutaan
voitokkaaksi kirkoksi?
Voitokas kirkko tulee siitä, kun kristinuskosta tuli 300-luvulla
valtionuskonto Konstantin Suuren toimesta.
Tämä tapahtui kolme vuosisataa kestäneiden vainojen jälkeen.
Alussa seurakuntaa vainottiin ankarasti, mutta
300-luvun alkupuolella kirkosta tuli voitokas valtionuskonto
Rooman imperiumissa.
Todellisuudessa kuitenkin tästä voitokkaasta kirkosta tuli nopeasti
ei-juutalainen. Se loitonsi itsensä juutalaisista juuristaan.
Se painotti hellenistisiä perinteitä.
Painopiste vaihtui Jerusalemista muihin kaupunkeihin.
Jerusalem, joka oli seurakuntien "äiti", juutalaisten uskovien
seurakunta, ei enää ollut keskus, vaan kristinuskon keskukseksi
tehtiin Rooma.
Konsantinopolista ja Alexandriasta tuli myös keskeisiä kaupunkeja.
Rooma oli kuitenkin keskeisimmässä asemassa, koska paavi oli Roomassa.
Rooman kirkko kehitti teologian Rooman ja paavin hegemoniasta.
Tämän teologian perustana oli Matteuksen evankeliumissa annettu
lupaus siitä, että Pietarista tuli piispojen prinssi.
Paavit näkivät itsensä Pietarin perillisinä.
Näin painopiste siirtyi vähitellen Jerusalemista Roomaan.
Roomassa kehittyi oma apostolinen järjestys.
Tämä tarkoitti sitä, että ainoastaan Roomalla oli valta
asettaa virkaan pappeja ja opettajia.
Muiden piti seurata Rooman opetusta.
Rooma ei halunnut säilyttää juutalaista taustaansa.
Mitä tämä tarkoitti juutalaisille uskoville?
Tämä tarkoitti sitä, että juutalais- uskovat joutuivat uuteen
tilanteeseen.
Seurakunnasta oli tullut ei-juutalainen,
ja juutalaisista oli tullut vähemmistö.
Uusi ei-juutalaisten enemmistö kehitti teorian, jonka mukaan
seurakunta on uusi Israel, joka korvaa fyysisen Israelin.
Kirkko siis halusi korvata juutalaiset.
Juutalaiset eivät pitäneet tästä, mutta eivät voineet mitään.
Uskovien piti hyväksyä ei-juutalaisten uskovien päätökset.
Milloin bysanttilaisvallan aika Israelissa päättyi?
Bysanttilaisvalta loppui noin 300 vuoden jälkeen, 600-luvulla.
Muslimit valloittivat maan ja Jerusalemin vuonna 638 jKr.
Kaliffi Omar johti tätä hyökkäystä. Temppelivuoren pienempi moskeija,
Al Aksa moskeija, on saanut häneltä nimensä.
Tilanne muuttui. Nyt maata hallitsi muslimi-imperiumi.
Kieli vaihtui kreikasta arabiaksi,
ja tiedämme myös, että tuohon aikaan eli myös
joitain arabikristittyjä.
Mutta siitä, mitä Jerusalemissa tapahtui
muslimihallinnon aikaan, jatkamme toisella kertaa.